
	วันอังคาร 13 ธันวาคม 2559

	เวลา 06:30 - 07:00 น.
	คณะเดินทางถึงศูนย์ผลิตและจำหน่ายงานมือ 

	เวลา 07:00 - 07:30 น.
	ออกเดินทางจากศูนย์ผลิตและจำหน่ายงานมือไปยังศาลาลีลาวดี

	เวลา 07:30 - 08:30 น.
	รับประทานอาหารเช้า ณ ศาลาลีลาวดี

	เวลา 08:30 - 10:30 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง การพัฒนาขั้นต้นน้ำ ขั้นกลางน้ำ ขั้นปลายน้ำ” และ ศูนย์ข้อมูลโครงการพัฒนาดอยตุงฯ ณ ห้องออดิทอเรียม " การพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้” โดยการติดตามประเมินผลอย่างต่อเนื่อง และการบรรยายในหัวข้อ “การพัฒนาขั้นต้นน้ำ ขั้นกลางน้ำ และขั้นปลายน้ำ” และ “ทำไมต้องมีศูนย์ผลิตและจำหน่ายงานมือ แปลงป่าเศรษฐกิจ นวุติไซต์ 1 และโรงงานแปรรูป แมคคาเดเมีย”"

	เวลา 10:30 - 10:40 น.
	รับประทานอาหารว่าง หน้าห้องประชุมออดิทอเรียม

	เวลา 10:40 - 11:00 น.
	ฟังบรรยาย ศูนย์ข้อมูลโครงการพัฒนาดอยตุง

	เวลา 11:00 - 12:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:00 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 14:00 - 15:00 น.
	ออกเดินทางจากแปลงปลูกป่าเศรษฐกิจ บริษัทนวุติไซต์ 1 ไปยังหมู่บ้านผาฮี้

	เวลา 15:00 - 16:00 น.
	ชมตัวอย่างการรวมกลุ่มการผลิตกาแฟ หมู่บ้านอาข่าผาฮี้

	เวลา 16:00 - 16:30 น.
	ออกเดินทางจากหมู่บ้านอาข่าผาฮี้ ไปยังฐานทหารดอยช้างมูบ

	เวลา 16:30 - 17:30 น.
	ชมชายแดนไทย-พม่า ณ ฐานทหารดอยช้างมูบ เพื่อกลับไปย้อนดูภาพพื้นที่ดอยตุงในอดีต และชมอาทิตย์อัสดง

	เวลา 17:30 - 18:00 น.
	ออกเดินทางไปยังศาลาลีลาวดี

	เวลา 18:00 - 19:00 น.
	รับประทานอาหารเย็น ณ ศาลาลีลาวดี

	เวลา 19:00 - 20:00 น.
	กิจกรรมถอดบทเรียนการเรียนรู้ประจำวัน ณ ห้องคลับ 31

	วันพุธ 14 ธันวาคม 2559

	เวลา 07:30 - 08:30 น.
	รับประทานอาหารเช้า ณ ศาลาลีลาวดี

	เวลา 08:30 - 09:00 น.
	ออกเดินทางไปยังศูนย์ผลิตและจำหน่ายงานมือ

	เวลา 09:00 - 11:00 น.
	ชมศูนย์ผลิตและจำหน่ายงานมือ "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 11:00 - 12:00 น.
	ชมสหกรณ์ชาดอยตุง

	เวลา 12:00 - 13:00 น.
	รับประทานอาหารกลางวันร้านป้าหรอย

	เวลา 13:00 - 13:30 น.
	ออกเดินทางไปยังแปลงปลูกไม้ดอกชาวบ้านโครงการพัฒนาดอยตุง

	เวลา 13:30 - 14:30 น.
	ชมแปลงปลูกไม้ดอกไม้ประดับของชาวบ้านโครงการพัฒนาดอยตุง

	เวลา 14:30 - 15:00 น.
	ออกเดินทางไปยังสวนแม่ฟ้าหลวง

	เวลา 15:00 - 16:30 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 16:30 - 17:30 น.
	เข้าที่พัก พักผ่อนตามอัธยาศัย

	เวลา 17:30 - 18:30 น.
	รับประทานอาหารเย็น ณ ศาลาลีลาวดี

	เวลา 18:30 - 20:00 น.
	กิจกรรมถอดบทเรียนการเรียนรู้ประจำวัน ณ ห้องคลับ 31

	วันพฤหัส 15 ธันวาคม 2559

	เวลา 07:30 - 08:30 น.
	รับประทานอาหารเช้า ณ ศาลาลีลาวดี พร้อมเช็คเอ้าท์

	เวลา 08:30 - 09:30 น.
	ฟังบรรยายสรุปเกี่ยวกับการพัฒนาตามตำราแม่ฟ้าหลวง และโครงการขยายผลของมูลนิธิแม่ฟ้าหลวงในพระบรมราชูปถัมภ์ ทั้งในประเทศและต่างประเทศ

	เวลา 09:30 - 10:00 น.
	รับประทานอาหารว่าง หน้าห้องประชุม VIP

	เวลา 10:00 - 12:00 น.
	ชมพระตำหนักดอยตุงและพักผ่อนตามอัธยาศัย"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:00 น.
	คณะเดินทางกลับโดยสวัสดิภาพ


